**Cronfa Cydnerthedd Cymunedol 2025/26, Partneriaeth Rheilffordd Gymunedol Dyffryn Conwy ac Arfordir Gogledd Cymru**

**Y cynllun:**

Diolch I gyllid gan Avanti West Coast, mae Partneriaeth Rheilffordd Gymunedol Dyffryn Conwy ac Arfordir Gogledd Cymru (rheilffordd Dyffryn Conwy ac Arfordir Gogledd Cymru) wedi sefydlu grant untro i gefnogi cymunedau ar hyd y rheilffordd yn y siroedd canlynol: Ynys Môn, Gwynedd, Conwy, Sir Ddinbych a Sir y Fflint. Mae’r cynllun yn cynnig arian a fydd yn galluogi cymunedau ar hyd y rheilffordd i feithrin cydnerthedd neu gynaliadwyedd eu prosiect / gweithgareddau neu fenter newydd. Gall sefydliadau cymunedol, elusennau a Chwmnïau Budd Cymunedol (gweler y meini prawf cymhwysedd) yn y gymuned leol (o fewn 5 milltir i’r gorsafoedd) wneud cais am arian i gefnogi prosiectau sy’n targedu cynhwysiant cymdeithasol, yn annog newid ymddygiad, yn gysylltiedig â gweithgareddau iechyd a lles, a lle bo’n bosibl, yn annog defnydd o drafnidiaeth gyhoeddus.

**Arian sydd ar gael:**

Mae grantiau hyd at £1000 ar gael, a chyfanswm yr holl grantiau yw £20,000.

**Meini prawf cymhwysedd**:

Derbynnir ceisiadau gan unrhyw sefydliad cymunedol, elusen, Cwmni Budd Cymunedol neu grŵp sydd â chyfrif banc yn ei enw – gydag o leiaf dau lofnodydd nad ydynt yn perthyn i’w gilydd – ac sydd â’i bencadlys o fewn 8km/5 milltir i Reilffordd Partneriaeth Rheilffordd Dyffryn Conwy ac Arfordir Gogledd Cymru (rheilffordd Dyffryn Conwy ac Arfordir Gogledd Cymru).

Os nad yw’r sefydliad wedi’i leoli yn y dalgylch uchod ond gall ddangos y bydd yr arian grant yn cefnogi cymuned sydd o fewn y dalgylch honno, yna mae hyn yn dderbyniol. Ni all unigolion, busnesau a chyrff statudol ymgeisio, nac ychwaith elusennau cenedlaethol, ac eithrio cangen leol. Gall sefydliadau crefyddol ymgeisio os na fydd yr arian yn cael ei ddefnyddio i hyrwyddo ffydd neu system gred benodol.

Does dim rhaid i ymgeiswyr fod yn elusennau cofrestredig, ond rhaid iddynt fod yn grŵp sydd â chyfrif banc. Mewn amgylchiadau eithriadol, gall grwpiau ymgeisio drwy sefydliad sy’n eu noddi os nad oes ganddynt gyfrif banc, ond rhaid iddynt ddangos y gallant gyflawni’r prosiect ar eu pen eu hunain.

**Ar gyfer beth gellir defnyddio’r grant?**

Gellir defnyddio’r grant ar gyfer prosiectau sy’n cefnogi prosiectau llawr gwlad er mwyn lleihau arwahanrwydd cymdeithasol a gwella iechyd a lles y gymuned leol. Bydd y grant yn ariannu gweithgareddau newydd, neu rai sy’n bodoli eisoes, ac sy’n bodloni amcanion y cynllun. Does dim rhaid i’r grant fod ar gyfer costau prosiect yn unig, gellir ei ddefnyddio ar gyfer costau cynnal, gan gynnwys staff, biliau, rhent neu gynnal a chadw, cyn belled ag y gellir dangos nad oes modd talu’r costau hyn mewn unrhyw ffordd arall ac y bydd hyn yn helpu’r sefydliad i barhau i fod yn weithgar ac yn gynaliadwy.

**Sut bydd y grant yn cael ei asesu?**

Gan mai swm cyfyngedig o arian sydd ar gael, bydd panel yn asesu’r ceisiadau. Ar ôl y dyddiad cau, bydd y panel yn defnyddio system sgorio ac os oes mwy o geisiadau addas na’r arian sydd ar gael, yna rhoddir blaenoriaeth i’r ceisiadau â’r sgor uchaf. Mae sicrhau bod yr arian yn cael ei rannu’n deg ar hyd y rheilffordd yn ffactor pwysig, felly rhoddir ystyriaeth i hyn hefyd. Bydd ymgeiswyr aflwyddiannus yn derbyn adborth a gellir rhoi cymorth iddynt mewn ffyrdd eraill os yw hynny’n briodol. Os bydd arian ar ôl yn y gronfa ar ôl derbyn ceisiadau, bydd cyfle arall i ymgeisio. Ni ddylai sefydliadau ymgeisio am fwy o arian na’r hyn mae ei angen arnynt er mwyn sicrhau y gellir rhannu’r arian â chynifer o grwpiau â phosibl. Bydd cais sydd wedi’i gostio’n gywir yn fwy tebygol o lwyddo.

Bydd aelodau’r panel yn cynnwys rhai aelodau o fwrdd Partneriaeth Rheilffordd Gymunedol Dyffryn Conwy ac Arfordir Gogledd Cymru, ynghyd â chynrychiolwyr o’r sector gwirfoddol a chynrychiolwyr Trafnidiaeth Cymru ac Avanti; gweinyddir y broses gan Groundwork Gogledd Cymru.

I gael y cyfle gorau o lwyddo, gwnewch yn siŵr eich bod yn bodloni’r meini prawf canlynol:

* Yn gweithredu o fewn 8 km /5 milltir i reilffordd Partneriaeth Rheilffordd Gymunedol Dyffryn Conwy ac Arfordir Gogledd Cymru neu gallwch ddangos y byddwch yn dod â budd i gymuned yn y dalgylch honno
* Cyfrif banc neu gyfrif tebyg.
* Yn gallu dangos prawf o’r effaith gadarnhaol ar y gymuned.
* Yn gallu dangos sut bydd y grant yn helpu i gynnal y sefydliad neu weithgaredd.
* Yn gallu dangos na ellir talu am y costau mewn unrhyw ffordd arall.
* Cais sydd wedi’i gostio’n dda.
* Record dda o gyflawni
* Wedi cynnwys yr holl ddogfennau y gofynnwyd amdanynt
* Wedi ateb yr holl gwestiynau yn ôl yr angen
* Wedi llofnodi’n gywir ac wedi cytuno â’r holl ddatganiadau

|  |  |
| --- | --- |
| **Dyddiad** | **Terfyn Amser y Gweithgaredd** |
| 29ain Awst 2025 | Dyddiad cau ar gyfer cyflwyno ceisiadau \*Bydd CVSC yn Cau'r Gronfa os bydd y galw'n fwy na'r swm grant sydd ar gael. |
| Wythnos 22ain o Fedi 2025 | Y panel yn dod i benderfyniad |
| 31ain o Fawrth 2026 | Dyddiad cwblhau’r prosiect |
| 30ain o Ebrill 2026 | Dyddiad olaf ar gyfer cyflwyno adroddiad diwedd y prosiect a chyflwyno tystiolaeth |

\*Bydd CVSC yn Cau'r Gronfa os bydd y galw'n fwy na'r swm grant sydd ar gael.

* Nid yw **arian cyfatebol** yn ofynnol ar gyfer y grant a bydd modd i sefydliadau gyfuno’r grant â ffynonellau ariannu eraill er mwyn cyflawni prosiect neu ganlyniad. Os gwneir hyn, yna bydd angen i’r gwaith monitro ac effaith ddangos hyn a dim ond cyfran y gellir ei hawlio (dim cyfrif ddwywaith).
* **Pa fath o waith monitro sy’n ofynnol?** Os bydd eich cais yn llwyddiannus bydd rhai gofynion monitro yn ofynnol. Er enghraifft, bydd angen i chi ddarparu tystiolaeth o wariant a disgrifio effaith y grant, gan gynnwys nifer y bobl y bydd y grant yn effeithio arnynt, ac unrhyw adborth y byddwch yn ei dderbyn. Croesewir ffotograffau, cyn belled â’ch bod wedi cael caniatâd yr unigolion sydd ynddynt.
* **Cyhoeddusrwydd:** Bydd Partneriaeth Rheilffordd Gymunedol Dyffryn Conwy ac Arfordir Gogledd Cymru yn dymuno rhoi cyhoeddusrwydd i effaith gadarnhaol y gronfa, felly byddwn yn gofyn i bawb sy’n derbyn grant roi caniatâd i’r Bartneriaeth ddefnyddio’r wybodaeth a ddarperir ar gyfer cyhoeddusrwydd lleol, ar y wefan a’r cyfryngau cymdeithasol. Efallai bydd y partneriaid sydd wedi’u rhestru ar waelod y ffurflen yn dymuno gwneud hyn hefyd. Os oes rheswm dilys dros beidio â rhoi cyhoeddusrwydd i’r defnydd o’r grant, bydd hyn yn cael ei ystyried.
* **A oes cymorth ar gael i lenwi’r ffurflen gais?** Gall pob grŵp fynd at eu CVC lleol i gael cymorth gyda llenwi ceisiadau. Gellir gofyn cwestiynau am y gronfa ei hun drwy gysylltu.

|  |  |  |  |
| --- | --- | --- | --- |
| **CWESTIYNAU ADRAN 1 –GWYBODAETH AMDANOCH CHI** | **EICH ATEB** | | **ARWEINIAD** |
| Enw’r sefydliad |  | | Rhaid bod eich sefydliad o fewn 8km /5 milltir i reilffordd Partneriaeth Rheilffordd Gymunedol Dyffryn Conwy ac Arfordir Gogledd Cymru |
| Cyfeiriad gan gynnwys cod post |  | | Rhowch gyfeiriad swyddogol eich sefydliad. Byddwn yn gwirio’r manylion yn erbyn y dogfennau eraill rydych yn eu darparu. |
| Manylion cyswllt y sefydliad | Rhif ffôn: | | Rhowch rif ffôn, cyfeiriad e-bost, a gwefan eich sefydliad. Os nad oes gennych unrhyw un o’r rhain, rhowch Amherthnasol yn y blwch. |
| E-bost: | |
| Gwefan: | |
| Strwythur cyfreithiol | Grŵp wedi’i gyfansoddi |  | Ticiwch unrhyw atebion cymwys, a rhowch y rhif cofrestru, os yn gymwys. Byddwn yn gwirio’r manylion hyn, felly gwnewch yn siŵr fod yr wybodaeth yn gywir. |
| Elusen gofrestredig |  |
| Cwmni budd cymunedol |  |
| Grŵp yn seiliedig ar ffydd |  |
| Arall (rhowch fanylion) |  |
| Llofnodwyr – enwau 2 unigolyn nad ydynt yn perthyn i’w gilydd ar gyfrif banc y grŵp | 1. | | Er mwyn ymgeisio, rhaid i chi gael cyfrif banc nad yw’n eiddo i unigolyn. Dylai’r cyfrif fod yn enw grŵp neu sefydliad a dylai gael dau lofnodydd nad ydynt yn perthyn i’w gilydd. |
| 2. | |
| Manylion cyswllt y sawl sy’n llofnodi’r cais | Enw: | | Rhowch fanylion yr unigolyn sydd wedi llofnodi’r cais hwn ar ran eich sefydliad. Dylent fod wedi cael awdurdod eich bwrdd / pwyllgor rheoli i wneud hynny. Byddwn yn cysylltu â’r unigolyn hwn i roi gwybod a yw eich cais yn llwyddiannus neu beidio. |
| Rôl: | |
| Cyfeiriad a chod post y sefydliad: | |
| Rhif ffôn: | |
| E-bost: | |
| **CWESTIYNAU ADRAN 2 –**  **PROSIECT** | **EICH ATEB** | | **ARWEINIAD** |
| Gweithgareddau eich sefydliad |  | | Rhowch ddisgrifiad o brif weithgareddau eich sefydliad, pwy rydych chi’n ei helpu a tua faint o bobl y flwyddyn? (uchafswm o 200 gair) |
| Enw’r sir rydych yn gweithredu ynddi |  | | Ym mha sir rydych chi’n gweithredu? |
| Gorsaf drenau agosaf |  | | Beth yw enw’r orsaf drenau agosaf atoch ar Reilffordd Partneriaeth Dyffryn Conwy ac Arfordir Gogledd Cymru, a pha mor bell i ffwrdd o’r orsaf ydych chi? |
| Teitl y prosiect |  | | Dewiswch enw a fydd yn dangos yn glir beth yw nod eich prosiect. |

|  |  |  |
| --- | --- | --- |
| Dyddiad dechrau’r prosiect |  | Rhaid i’r holl brosiectau gael eu cwblhau erbyn 31ain o Fawrth 2026 |
| Disgrifiad o’r prosiect |  | Rhowch drosolwg o’r gweithgareddau arfaethedig, gan gynnwys:  • disgrifiad clir o weithgareddau’r prosiect  • pwy fydd yn cael budd o’r arian  • sut bydd buddiolwyr y prosiect yn cael budd  • beth fydd effaith y prosiect  (uchafswm o 500 gair) |
| Tystiolaeth o angen |  | Sut rydych chi’n gwybod bod angen am y prosiect? e.e. canlyniadau arolwg, bwlch wedi’i nodi etc. |
| **CWESTIYNAU ADRAN 3 –**  **CYLLID / DOGFENNAU** | **EICH ATEB** | **ARWEINIAD** |
| Grant y gofynnir amdano | £ | Faint o arian rydych chi’n gofyn amdano? (uchafswm o £1000) |
| Eitemau i’w hariannu gan y grant: | £ | Rhowch fanylion am yr hyn bydd y grant yn talu amdano |
|  |  |  |
|  |
|  |
|  |
|  |
|  |
|  |
|  |
|  |
|  |
| **Manylion cyfrif banc** |  | **ARWEINIAD** |
| Enw’r cyfrif |  | Rhowch fanylion cyfrif banc eich sefydliad y telir yr arian grant iddo (os bydd y cais yn llwyddiannus) |
| Cod didoli |  |
| Rhif y cyfrif |  |

**Datganiad –** Darllenwch yr adran hon yn ofalus.

Ni allwn dderbyn cais os nad yw’r adran hon wedi’i chwblhau. Mae’r adran hon yn rhoi manylion am sut byddwn yn defnyddio’r wybodaeth rydych wedi’i rhoi ar y ffurflen, a sut byddwn yn ei storio.

1. Trwy lofnodi rydych yn cytuno eich bod yn gwneud cais am arian a bod yr wybodaeth rydych wedi’i rhoi yn gywir hyd eithaf eich gallu.
2. Os bydd unrhyw fanylion yn newid cyn i arian gael ei ddyfarnu, rydych yn derbyn y bydd angen i chi roi gwybod i Bartneriaeth Rheilffordd Gymunedol Dyffryn Conwy ac Arfordir Gogledd Cymru ar y cyfle cyntaf.
3. Rydych yn deall y bydd unrhyw arian grant a ddyfernir yn cael ei dalu i’r sefydliad a fydd yn elwa ar y grant, ac eithrio mewn amgylchiadau eithriadol.
4. Rydych yn deall y bydd ariannwyr y grant yn cofnodi’r wybodaeth sydd ar y ffurflen gais hon fel y gallwn ddod i benderfyniad gwybodus ynghylch rhoi cymorth i chi neu beidio
5. Os bydd eich cais am arian yn llwyddiannus, rydych yn deall y bydd Partneriaeth Rheilffordd Gymunedol Dyffryn Conwy ac Arfordir Gogledd Cymru yn cadw’r wybodaeth ar y ffurflen gais hon am 3 blynedd. Os na fydd eich cais yn llwyddiannus, bydd yr wybodaeth yn cael ei chadw am flwyddyn.
6. Os bydd angen rhagor o wybodaeth arnom, rydych yn deall y bydd Partneriaeth Rheilffordd Gymunedol Dyffryn Conwy ac Arfordir Gogledd Cymru neu weinyddwyr y grant yn cysylltu â chi gan ddefnyddio’r manylion a nodwyd ar y ffurflen gais, ac rydych yn rhoi caniatâd i ni gysylltu â chi.
7. Rydych yn deall fod yn rhaid sicrhau bod y grant yn cael ei ddefnyddio at y dibenion a nodwyd ar y ffurflen gais yn unig, ac y byddwch yn talu unrhyw arian grant sy’n weddill na chafodd ei ddefnyddio ar gyfer y prosiect y cyflwynwyd cais amdano.
8. Rydych yn deall y gall Partneriaeth Rheilffordd Gymunedol Dyffryn Conwy ac Arfordir Gogledd Cymru a’r partneriaid a restrir isod ddefnyddio gwybodaeth a delweddau o’r ffurflen gais a’r adroddiad effaith ddilynol at ddibenion cyhoeddusrwydd.
9. Rydych yn deall fod yn rhaid i unrhyw gyhoeddusrwydd neu ddigwyddiadau a drefnir gennych mewn perthynas â’r grant hwn gydnabod Partneriaeth Rheilffordd Gymunedol Dyffryn Conwy ac Arfordir Gogledd Cymru, gan gynnwys gwahoddiadau i ddigwyddiadau, ac y byddwch yn darparu dyfyniadau, cysylltiadau gwefan a chysylltiadau ar y cyfryngau cymdeithasol.
10. **Rydych yn deall fod penderfyniad y panel grantiau yn derfynol.**

|  |  |  |  |
| --- | --- | --- | --- |
| **LLOFNODION** | |  | |
| Cadeirydd / Ysgrifennydd | | Ymddiriedolwr / Aelod Pwyllgor | |
| Enw |  | Enw |  |
| Rôl |  | Rôl |  |
| Llofnod |  | Llofnod |  |
| Dyddiad |  | Dyddiad |  |

Anfonwch eich ffurflen gais a’r dogfennau atodol i’r cyfeiriad e-bost:

[grants@cvsc.org.uk](mailto:grants@cvsc.org.uk)

erbyn Awst 29ain 2025